《寿巴陵朱宰》
宋代·廖行之

万里沅湘浩荡秋，秋来佳致日清遒。
湖平一碧波光静，雨足千清暑气收。
底事欢声腾下隽，祗今贤宰在中牟。
民情天意归仁寿，看到三公尚黑头。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。